বাসা ভাড়া বাঁচাতে বিমানে বিশ্ববিদ্যালয়ে যান ছাত্র
ভালো স্কুল-কলেজ বা বিশ্ববিদ্যালয়ে পড়ার জন্য বেশিরভাগ মানুষকেই বাড়ি ছাড়তে হয়। স্কুল-কলেজ বা বিশ্ববিদ্যালয়ের আশপাশে বাসা ভাড়া নিয়ে বা হোস্টেলে থেকে পড়াশোনা করতে হয়। আবার অনেকে দূরত্ব বেশি না হলে গণপরিবহণে শিক্ষাপ্রতিষ্ঠানে যাতায়াত করেন। তাই বলে কেউ বিমানে করে বিশ্ববিদ্যালয়ে আসা–যাওয়া করেন, এমন ঘটনা বিরল। 







এমনই কাণ্ড ঘটিয়ে খবরের শিরোনাম হয়েছেন টিম চেন নামে ইউনিভার্সিটি অব ব্রিটিশ কলাম্বিয়ার (ইউবিসি) এক শিক্ষার্থী। তিনি বাসা ভাড়া বাঁচাতে সপ্তাহে দুই দিন বিমানে চড়ে ক্লাস করতে বিশ্ববিদ্যালয়ে যান। খবর এনডিটিভির।




টিম চেন ক্যালগেরির বাসিন্দা। ভ্যাংকুভারে এক কক্ষের বাসা ভাড়া নিয়ে থাকার চেয়ে বিমানে করে আসা–যাওয়ায় তার খরচ কম হয়। তিনি প্রতি সপ্তাহে মাত্র দুটি ক্লাশ করেন। এতে প্রতিবার ওই শিক্ষার্থীর আসা–যাওয়ার ভাড়া পড়ে ১৫০ মার্কিন ডলার। মাসে এক হাজার ২০০ ডলারের (১ লাখ ৪২ হাজার টাকা প্রায়) মতো। কিন্তু ভ্যাংকুভারে এক কক্ষবিশিষ্ট অ্যাপার্টমেন্টের মাসিক ভাড়া দুই হাজার ১০০ ডলার (প্রায় ২ লাখ ৩০ হাজার টাকা)।
রেডিটে চেন নিজের অভিজ্ঞতা লিখে শেয়ার করেছেন। তিনি লিখেছেন, ‘আমি অনেক দূর থেকে ইউবিসির নিয়মিত যাত্রী এবং আমি ক্যালগেরিতে থাকি। মঙ্গল ও বৃহস্পতিবার আমার ক্লাস থাকে, তাই বিশ্ববিদ্যালয়ে যেতে হয়। আমি সকালে ভ্যানকুভারে উড়ে যাই এবং রাতে ক্যালগেরিতে ফিরে আসি। আমি এয়ার কানাডায় ফ্লাইটে যাতায়াত করি।’
চেন লিখেছেন, ‘জানুয়ারিতে আমি এ রকম সাতবার আসা–যাওয়া করেছি। দেখলাম, এতে আমার ডলার অনেক বেঁচে যায়। কারণ আমাকে ক্যালগেরিতে ভাড়া দিতে হবে না (আমার মা–বাবার সঙ্গে বাড়িতে থাকার কারণে)। ভ্যাংকুভারে এক শয্যাবিশিষ্ট কক্ষের দুই হাজার ডলার ভাড়ার চেয়ে এটি সস্তা।’

ভালো স্কুল-কলেজ বা বিশ্ববিদ্যালয়ে পড়ার জন্য বেশিরভাগ মানুষকেই বাড়ি ছাড়তে হয়। স্কুল-কলেজ বা বিশ্ববিদ্যালয়ের আশপাশে বাসা ভাড়া নিয়ে বা হোস্টেলে থেকে পড়াশোনা করতে হয়। আবার অনেকে দূরত্ব বেশি না হলে গণপরিবহণে শিক্ষাপ্রতিষ্ঠানে যাতায়াত করেন। তাই বলে কেউ বিমানে করে বিশ্ববিদ্যালয়ে আসা–যাওয়া করেন, এমন ঘটনা বিরল।